Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 691

7. évfolyam Az etika alapfogalmainak tanítása egy évtizedek óta tátongó ûrt temet be, hiszen a test és lélek harmóniájáról kevés szó esett eddig a 13–14 évesek nevelésében. Alapelvek, célok Az etika tantárgy tanítását két részre bontottuk. Az év elsõ felében az emberi természet, illetve az egyén és személy, az év második felében a társas kapcsolatok témaköreit tárgyaljuk. A tankönyv kísérletet tesz arra, hogy a 13–14 éves korosztály szintjén, nyelvén, jól érthetõen írja le a lélektan, a szociológia, a kreativitás és a társadalmi kapcsolatok ötvözetét. A tárgy célja, hogy szolgálja az általános mûveltséget, az erkölcsi értékrendet, az egészséges világszemléletet. Ugyanakkor felkészíti a tanulót a kulturált társas kapcsolatok kialakítására és az önismeret fejlesztésére. Külön hangsúlyt fektetünk arra, hogy a különbözõ bõrszínû, vallású, felfogású emberekrõl képet alkothassanak, s kialakuljon bennük az identitástudat. Nemzetünkhöz, magyarságunkhoz való tartozásunkat – amennyire lehet – a könyv szemléletes példákon át fogalmazza meg. Éves óraszám

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes